เห็นคูปองในวงในแล้วอดใจไม่ได้ แพ้ของฟรี แล้วที่สำคัญร้านนี้อยู่ใกล้บ้านด้วย เลยมาลองชิมซะหน่อย ร้านนี้เป็นร้านอาหารญี่ปุ่น มีหลายอย่างทั้งซูชิ เทปันยากิ ชาบูแล้วก็ข้าวหน้าต่างๆ วันนี้เราเลือก lunch set เป็นชุดข้าวห่อสาหร่ายกับข้าวปั้นหน้าปลาดิบรวม เสิร์ฟพร้อมไข่ตุ๋นกับซุป หน้าตาก็พอรับแต่ แต่คุณภาพนี้เราไม่โอเคเลยอ่ะ ปลาก็ไม่สด แล้วมันมีการเอาข้าวปั้นคลุกกับปลาแห้งด้วยหรอ คือไม่เคยกินมาก่อน มันฝืดคอ ไม่อร่อยเลยอ่ะ ไข่ตุ๋นที่ให้มาพอรับได้ แต่ไม่ได้เนียนนุ่มเหมือนกับที่อื่นอ่ะ ส่วนเพื่อนเราสั่งชุดซูชิปลาดิบรวม ก็จะมีข้าวปั้นหน้าปลาดิบต่างๆแหละ นี่ก็เหมือนกัน ไม่อร่อย เพราะปลาไม่สด เนื้อปลามันแยะๆ ไม่หวานอ่ะ คือซูชิปลาดิบ ถ้าปลาไม่สดก็จบเลยป่ะ ไม่รู้จะเอาความอร่อยมาจากตรงไหนดี แล้วก็ที่ได้แถมมาจากคูปองของวงในคือ สลัดกุ้งเทมปุระ อันนี้พอใช้ได้ เทมปุระทอดมากรอบร้อน ไม่ค่อยอมน้ำมันเท่าไหร่ แต่เข้าใจว่าด้วยราคาที่ไม่แพง กับทำเลที่ห่างไกลความเจริญพอสมควร ได้ขนาดนี้ก็ดีแล้ว แต่จริงๆแล้ว หลักของร้านอาหารมันควรจะใช้ของดี หรืออย่างน้อยที่สุดก็ใช้วัตถุดิบที่อยู่ในเกณฑ์มาตรฐานอ่ะเราว่า แบบนี้ก็ไม่ไหว ครั้งเดียวก็เกินพอ เรายอมนั่งรถไปไกลๆ เสียตังค์แพงหน่อย แต่กินอร่อยดีกว่า อย่างน้อยก็จะได้ไม่เสียดายตังค์